Jitħabbru l-finalisti tal-61 edizzjoni ta' SportMalta Awards – Għażliet Sportivi Nazzjonali Il-finalisti tal-61 edizzjoni ta' SportMalta Awards – Għażliet Sportivi Nazzjonali tħabbru waqt konferenza li saret fi Sport Malta u li ġiet indirizzata mis-Segretarju Parliamentari Clifton Grima, miċ-Ċermen ta' SportMalta Luciano Busuttil u mill-President tal-Għaqda Ġurnalisti Sports Sandro Micallef. Is-Segretarju Parlamentari Clifton Grima qal, "Hu ta' pjaċir li ninnota li s-suċċessi miksuba fl-2020 kienu notevoli u għalhekk l-investiment li qed jagħmel il-gvern fl-isport qed iħalli l-frott tiegħu. Gvern li matul l-aħħar jiem ta l-ikbar somma ta' €2.7 miljun f'fondi lill-Kumitat Olimpiku Malti għall-4 snin li ġejjin. Aħna kommessi li anke għas-snin li ġejjin se nkomplu ninvestu dirett flatleti u nkomplu nżidu l-professjonalità fl-isport Malti". Matul il-konferenza tħabbru wkoll il-finalisti tas-seba' kategoriji li l-ġurija se tkun qed tivvota għalihom matul l-avveniment, li se jsir b'mod diġitali mingħajr udjenza, u li se jkun qed jintwera live fuq Facebook u fuq l-istazzjonijiet sportivi ta' TSN, nhar is-Sibt 13 ta' Marzu fit-20:00. Barra dawn is-seba' kategoriji, se jsiru erba' preżentazzjonijiet oħra: People's Choice Award, lAvveniment tas-Sena u 2 rikonoxximenti lill-atleti ta' Special Olympics Malta. Il-finalisti f'kull kategorija huma tlieta. Kull kontestant qed ikun iġġudikat fuq l-akkwisti tiegħu matul is-sena 2020, b'enfasi fuq unuri mirbuħa internazzjonalment. Sacha Gatt (Għawm) SPORTIV TAS-SENA Rodney Gatt (Tiġrijiet taż-Żwiemel) Ben Plumpton (Waterpolo) ŻAGĦŻUGĦA TAS-SENA Tara Vella Clark (Ġinnastika) ŻAGĦŻUGĦ TAS-SENA Kijan Sultana (Squash) KOWĊ TAS-SENA Football – Tim Nazzjonali tan-Nisa